钦定古今图书集成/明伦汇编/氏族典/第501卷 > 《苏州府志》 > 陆修静
## 钦定古今图书集成/明伦汇编/氏族典/第501卷 > 《苏州府志》 > 陆修静

按《尚友录》：“修静，吴郡人。早通文籍，长慕神仙，栖庐山
东林寺，与陶潜、慧远结白莲社，世传三笑。宋文帝表
其高风，召至都，作停霞宝赞，使徐湛宣旨留之，不可。
泰始三年，作崇虚馆通仙堂，强招之使讲道。元徽五
年卒，年七十二。谥简寂先生。诏以所居为简寂观。”